lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl oc en es lv lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv en es lv de ru lv nl en lv nl en lv lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Akcijā “Apceļosim Latvijas pilis un muižas 2022” piedalīsies 60 dalībnieki – ZZ.lv
Vārda dienas svin: Rodrigo, Rauls
andra.ozola@zz.lv - 06.05.2022 - 10:21
Šogad jau 10 reizi notiks akcija „Apceļo Latvijas pilis un muižas 2022”. Akciju sadarbībā ar Latvijas Investīciju un attīstības aģentūru (LIAA) organizē Latvijas Piļu un muižu asociācija, informē akcijas rīkotāji.
„Ar šo akciju vēlamies pievērst Latvijas iedzīvotāju uzmanību mūsu kultūrvēsturiskajam mantojumam. Daudzas pilis un muižas pēdējos gados ir restaurētas un gatavas pārsteigt ilgi gaidītos viesus. Kopumā šajā akcijā var apmeklēt 60 īpašas kultūrvēsturiskas pilis un muižas visā Latvijā. Aktīvākie ceļotāji, kuri šovasar paviesosies tajās visās, jau rudenī varēs laimēt balvas, ko sarūpējušas pilis un muižas, kā arī iespēju piedalīties noslēguma ballē,” stāsta Latvijas Piļu un muižu asociācijas prezidents Jānis Lazdāns.
Latvijas piļu un muižu apceļošanas akcijas pirmsākumi ir meklējami 2000. gadu sākumā, kad Latvijas kultūras mantojumu devās iepazīt 10 tūkstoši interesentu, no kuriem tūkstotis piedalījās grandiozā sezonas noslēguma ballē Jelgavas pilī. Akcija, kas šogad notiek jau 10. reizi, norisinās no 1. maija līdz 30. septembrim.
„Latvija var būt lepna ar savām pilīm un muižām, kuras ar savu piedāvājumu spēj padarīt krāšņāku katra ceļotāja pieredzi. Tā ir iespēja izbaudīt skaisto arhitektūru un uzzināt daudz jauna par Latvijas kultūrvēsturisko mantojumu, kā arī izbaudīt Latvijas autentisko pavārmākslu. Būsim gandarīti, ja piļu un muižu apmeklējumi daudziem no mums kļūs par piedzīvojumu visas vasaras garumā,” komentē LIAA Tūrisma departamenta direktore Inese Šīrava.
Saturs turpināsies pēc reklāmas.
Kopumā akcijā piedalās 60 pilis un muižas, no kurām daudzās pēdējā laikā ir notikušas lielas pārmaiņas — īpašnieku maiņa, konservācija, renovācija un citas vērienīgas pārvērtības. To vidū ir pilis Dobelē, Cesvainē, Alūksnē, Jaunaucē, Krustpilī, Lielstraupē, Padurē, Siguldā un Stāmerienā. „Tāpat mēs priecājamies par jaunpienācējiem, kas mums ir pievienojušies šogad un izteikuši vēlmi atvērt durvis viesiem. Tie ir Jaunlādes muiža, Dobeles pils, Lielbornes muiža, Rundāles pils, Tiņģeres muiža, kā arī Vārkavas muižas pils un Vecmēmeles muiža,” stāsta Latvijas Piļu un muižu asociācijas prezidents, piebilstot, ka šogad asociācija gatavo plašu izklaides programmu, lai ceļotāji ne tikai ierastos pilī vai muižā, bet arī rūpīgi iepazītos ar to, atminētu mīklu, atrastu slēptuvi un izpildītu uzdevumu, kas ļaus labāk iepazīt vietu, kur viņi ir nonākuši.
Piemēram, jau 6. maijā, Skaistkalnes muižā viesus gaida akcijas atklāšana, kuru iezīmēs deju uz dziesmu svētki “Pavasaris Šenbergā”. Mālpils muiža Māmiņdienā jeb 8. maijā ceļotājiem piedāvās bez maksas foto orientēšanās spēli. Vairākas pilis un muižas piedalīsies arī Muzeju nakts pasākumos 14. maijā, bet Krāslavas pilī būs pieejama eleganta O.Gribules porcelāna leļļu kolekcija. Savukārt Ungurmuiža viesus īpaši sagaidīs 21.maijā, kad tur koncertēs mākslinieki Aivars Hermanis un Vjačeslavs Mitrohins.
“Kultūras programma šogad ir ļoti piesātināta, tādēļ aicinām to kārtīgi izbaudīt! Vairāk informācijas par akciju meklējiet mājaslapā www.pilis.lv un atcerieties, ka pirms došanās uz kādu no pilīm vai muižām, rūpīgi pārbaudiet to piedāvājumu un darba laiku, jo tajās mēdz notikt arī slēgtie pasākumi,” informē J. Lazdāns.
Saturs turpināsies pēc reklāmas.
Akciju rīko Latvijas Piļu un muižu asociācija un LIAA. Akcijā var piedalīties visi Latvijas iedzīvotāji, kas laika posmā no 1.05 līdz 30.09.2022 apmeklē akcijas dalībnieku muižas, pilis un parkus, izbaudot aktivitātes un kultūras programmu. Piedaloties aktivitātēs, apmeklētāji saņem atzīmi kontrollapā par vietas apmeklējumu. Kontrollapu var lejupielādēt www.pilis.lv, www.latvia.travel vai saņemt jau izdrukātā veidā jebkurā akcijas vietā.
Apmeklētājiem ir jāsakrāj vismaz 30 atzīmes un aizpildītā kontrollapa jāiesniedz jebkurā akcijas pilī, muižā vai elektroniski (skenējot, fotografējot) jānosūta uz epastu: akcija@pilis.lv līdz 30.09.2022. Katrs apmeklētājs var iesūtīt tikai vienu reģistrācijas kontrollapu, lai piedalītos balvu un noslēguma pasākuma ielūgumu izlozē.
Katrs apmeklētājs ir aicināts rūpīgi iepazīties ar piļu un muižu piedāvājumu un darba laikiem, meklējot vairāk informācijas par akciju www.pilis.lv un “Facebook” profilā: Latvijas piļu un muižu asociācija, savukārt idejas ceļojumiem var smelties www.latvia.travel mājaslapā un “Facebook” profilā: Atklāj Latviju no jauna
Citas ziņas Kultūra Tūrisms
“Mēs ziedam” – sieviešu kora “Vizma” 50 gadu jubilejas koncerts
Pasaules Tūrisma dienas rallijā aicina iepazīt Jelgavas apkārtni
Satiec rakstniekus Grāmatu svētkos Vircavā!
Kamerkora “Mītava” 35 gadu jubilejas koncerts
Sākusies dziesmu pieteikšana Eirovīzijas konkursam
Tikšanās ar dzejnieci un rakstnieci Ziedīti Kalnu Jelgavas Pilsētas bibliotēkā
Lai komentētu, jums jāpiesakās sistēmā.
Teātra izrāde Veronikas Plotņikovas dumpis “Par spīti”
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.